Izziņa par atzinumos sniegtajiem iebildumiem

|  |
| --- |
| Noteikumu projekts  **Ministru kabineta noteikumu projekta “Grozījumi Ministru kabineta 2015. gada 16. jūnija noteikumos Nr. 312 “Noteikumi par Latvijas būvnormatīvu LBN 016 – 15 “Būvakustika”””** |

(dokumenta veids un nosaukums)

**I Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

Informācija par starpministriju (starpinstitūciju) sanāksmi:

|  |  |  |
| --- | --- | --- |
| Datums |  | |
|  |  | |
|  |  | |
| Saskaņošanas dalībnieki | **Tieslietu ministrija, Finanšu ministrija, Aizsardzības ministrija, Satiksmes ministrija, Vides aizsardzības un reģionālās attīstības ministrija, Latvijas Pašvaldību savienība un Latvijas Brīvo arodbiedrību savienība** | |
|  |  | |
| Saskaņošanas dalībnieki izskatīja šādu ministriju (citu institūciju) iebildumus | | **Latvijas Būvuzņēmēju partnerība, Latvijas Arhitektu savienība, Latvijas Akustiķu apvienība** |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |

**II Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | 4 | 5 |
| **Būvnormatīvs** | | | | | |
| 1. | 14. Aizstāt būvnormatīva 32. punktā vārdus “un aprēķinus” ar vārdiem “pirms tās nodošanas ekspluatācijā.”, kā arī papildināt būvnormatīva 32. punktu ar otro teikumu “Mērījumi veicami ne mazāk, kā 20 % no normētām II un III grupas ēku konstrukcijām.” | **Latvijas būvuzņēmēju partnerība** **(12.04.2019)**  1. Ministru kabineta 2015. gada 16. jūnija noteikumu Nr. 312 “Noteikumi par Latvijas būvnormatīvu LBN 016 – 15  “Būvakustika”” (turpmāk- Noteikumi) 32.punktā noteikts, ka konstrukciju skaņas izolācijas īpašības novērtē, veicot akustiskos mērījumus un aprēķinus. Ar Grozījumiem plānots papildināt Noteikumu 32.punktu un kā obligātu pienākumu noteikt, ka pirms ēkas nodošanas ekspluatācijā mērījumi veicami ne mazāk, kā 20 % no normētām II un III grupas ēku konstrukcijām. Partnerības ieskatā Noteikumu 32.punkta papildinājumi piedāvātajā redakcijā nav atbalstāmi turpmāk norādīto iemeslu dēļ:   * 1. Spēkā esošie normatīvie akti atļauj ēkas nodot ekspluatācijā bez iekštelpu apdares veikšanas. Līdz ar to, ja mērījumi tiek veikti pirms ēkas nodošanas ekspluatācijā telpās, kurās nav veikti vai nav pabeigti iekštelpu apdares darbi, pastāv liela iespējamība, ka trokšņu līmenis būs lielāks kā brīdī, kad ir pabeigta iekštelpu apdare un ēka faktiski ir gatava lietošanai atbilstoši mērķim. Rezultātā mērījumu veikšana pirms ēkas nodošanas ekspluatācijā var nepamatoti sadārdzināt būvniecības izmaksas, jo pie ēkas nodošanas ekspluatācijā faktiski būs jānodrošina augstāka akustiskā komforta klase, nekā tā ir paredzēta projektā ar pabeigtu ēkas iekštelpu apdari.   2. Grozījumi paredz, ka mērījumi veicami ne mazāk, kā 20% no ēku konstrukcijām. No Grozījumiem un anotācijas nav redzams, kāpēc izvēlēts tieši šāds procentuālais apmērs. Vēl būtiskāk ir tas, ka 20 % no normētām II un III grupas ēku konstrukcijām, ir ļoti nekonkrēts apzīmējums un var novest pie strīdiem brīžos, kad faktiski būs jāveic mērījumi. Līdz ar to ir nepieciešams noteikt ne tikai mērāmo konstrukciju procentuālo apmēru, bet arī no kāda izmērāma lieluma tiek rēķināti šie procenti, proti no kādiem konstrukciju tipiem tiek rēķināti procenti (sienas, grīdas, ārsienas, starpsienas, jumts, u.c.) kā arī precizēt vai procenti tiek rēķināti no konstrukciju virsmu laukumiem vai cita izmērāma lieluma?   1.3. Grozījumos nav norādīts, cik vietās ēkā ir jāveic mērījumi. Nav norādīts vai, piemēram dzīvojamām ēkām mērījumi jāveic vienā dzīvoklī vai katrā ēkas stāvā?  1.4. Lai mazinātu iespējamos strīdus pie ēkas nodošanas ekspluatācijā, kad faktiski izmaiņu veikšana ir sarežģīta, laikietilpīga un izmaksā visdārgāk, būtu nepieciešams jau Noteikumos paredzēt, ka projekta paskaidrojuma rakstā vai līgumā ir jānorāda kādus un cik daudz mērījumus būs nepieciešams veikt pirms ēkas nodošanas ekspluatācijā. Tas pasūtītājam, sevišķi publiskos iepirkumos, ļautu precīzāk aprēķināt ēkas iespējamās izmaksas jau projektēšanas laikā vai pirms būvdarbu iepirkuma izsludināšanas, savukārt, būvdarbu veicēji spētu sagatavot precīzākus finanšu piedāvājumus piedaloties iepirkuma procedūrās. | | Otrās un trešās grupas dzīvojamām un publiskām ēkām pirms nodošanas ekspluatācijā ir jāveic konstrukciju skaņas gaisā un triecienskaņas izolācijas īpašību pārbaude, veicot akustiskos mērījumus.  Lai veicinātu ilgtspējīgu būvniecību, svarīgi ir nodrošināt ēkā mikroklimatu un iekšējās vides kvalitāti. Tikpat svarīgas ir ēkas norobežojošo konstrukciju un to daļu akustisko radītāju vērtības, lai ēkās un blakus tam dzirdamais trokšņa līmenis neradītu apdraudējumu cilvēku veselībai un atbilstu darbam, atpūtai un miegam nepieviešamajai akustiskā komforta kvalitātei.  Nododot ēkas ekspluatācijā bez iekštelpu apdares, konstrukcijām (3.pielik.) ir jānodrošina minimālās prasības attiecībā uz troksni. Ir nepieciešama būvniecības kvalitātes kontrole, izdarot šos akustiskos mērījumus, tādējādi nodrošinot cilvēkiem kvalitatīvu un veselībai drošu dzīves telpu. ES dalībvalstīs šādi akustiskie mērījumi ēku konstrukcijām ir noteikti šo valstu būvniecības normatīvajos regulējumos vai valsts standartos. Prasības par obligātām konstrukciju pārbaudēm ēkām, kuras tiek nodotas ekspluatācijā ir Vācijai, Norvēģijai (ļoti augstas prasības), Francijai, Zviedrijai, Dānijai. **Elektroniskajā saskaņošanā panākta vienošanās par galīgo punkta redakciju.** | 14. “32. Šā būvnormatīva 3. pielikumā noteikto konstrukciju skaņas gaisā un triecienskaņas izolācijas īpašības novērtē, veicot skaņas izolācijas mērījumus. Mērījumi veicami ne mazāk kā trīs konstrukcijām atbilstoši 3.1 pielikuma tabulā norādītajām.” |
| 2. | 6. Dzīvokļu norobežojošās konstrukcijas ar tajās iekļautām durvju, logu vai to kompleksu konstrukcijām R’w vērtība ir noteikta 42dB. | **Latvijas būvuzņēmēju partnerība** **(12.04.2019.)**  2. Noteikumu 3.pielikuma punktā Nr. 6 “Dzīvokļu norobežojošās konstrukcijas ar tajās iekļautām durvju, logu vai to kompleksu konstrukcijām” R’w vērtība noteikta 42 dB. Metāla ieejas durvis dzīvokļos, pēc ražotāja norādītā, (ja netiek prasīta paaugstināta akustiskā komforta klase) nepārsniedz R’w =36 dB. Ja visas sienas plakne, kurā ir iemontētas duvis, nav liela, tad ar šādām durvīm nebūs iespējams nodrošināt minētās akustiskā komforta prasības. Līdz ar to būtu nepieciešams montēt durvis ar paaugstinātām prasībām, vai montēt vēl papildu otrās durvis. Abas iespējas paaugstinātu izbūves izmaksas. Ievērojot augstāk minēto, Noteikumu 3. pielikuma punktā Nr. 6 norādītajai vērtībai būtu jābūt zemākai, piemēram tik pat lielai kā metāla ieejas durvīm. | | Lai nodrošinātu labu skaņu izolāciju ir noteikts, ka R’w vērtība ir noteikta 42dB.  Ņemot vērā, ka lielākoties skaņa nāk nevis caur durvīm, bet tām apkārt, ir svarīgi, lai durvju apmalēs ir iestrādāts pietiekami blīvs materiāls.  **Elektroniskajā saskaņošanā panākta vienošanās par 37dB** | 4. Dzīvokļu norobežojošās konstrukcijas ar tajās iekļautām durvju, logu vai to kompleksu konstrukcijām R’w vērtība ir noteikta 37dB. |
| 3. | 6. Dzīvokļu norobežojošās konstrukcijas ar tajās iekļautām durvju, logu vai to kompleksu konstrukcijām R’w vērtība ir noteikta 42dB. | **Latvijas būvuzņēmēju partnerība** **(14.06.2019.)**  4. Grozījumu 20. punktā - (3. pielikuma punkts Nr. 6 “Dzīvokļu norobežojošās konstrukcijas ar tajās iekļautām durvju, logu vai to kompleksu konstrukcijām” R’w) minimālā vērtība noteikta 42 dB (šobrīd 36 dB) dB, kas pārsniedz pat šobrīd noteikto vērtību paaugstinātas komforta klases dzīvokļiem. Lai gan tiek plānots būtiski paaugstināt akustikas prasības, anotācijā nav norādīts pamatojums, kāpēc tas tiek darīts un kādas papildu izmaksas tas radīs.  Partnerības ieskatā, pirms lemt par Grozījumu tālāku virzību,  nosakot paaugstinātas prasības un ieviešot jaunu obligāto pārbaudi būvniecības procesā, sākotnēji nepieciešams apkopot datus par veiktajiem būvakustikas mērījumiem ēkās un tajos konstatētajām atkāpēm no spēkā esošajiem normatīviem. Pretējā gadījumā, pieņemot Grozījumus, ir acīmredzami, ka būtiski sadārdzināsies būvdarbu izmaksas un pagarināsies būvniecības process. Tas ietekmēs arī, piemēram, Latvijas Doing Business reitingu. Vienlaikus šobrīd nav pieejami dati, ka būvakustikas jomā regulāri būtu konstatētas atkāpes jau no spēkā esošiem normatīviem un konstatētos trūkumus nav iespējams novērst saskaņā ar spēkā esošo regulējumu. Savukārt, anotācijā norādīto problēmu- būvakustikas skaņas izolācijas sadaļas iztrūkums būvprojektā, jārisina izvirzot papildus prasības būvprojekta sastādīšanā | | 3. pielikuma 6.punkts “Dzīvokļu norobežojošās konstrukcijas ar tajās iekļautām durvju, logu vai to kompleksu konstrukcijām” ar indeksa R’w minimālo vērtību, kura noteikta 42 dB paliek spēkā. Lai nodrošinātu atbilstošu skaņas izolāciju un nodrošinātu, ka iedzīvotāji savās mājās var netraucēti atpūsties, nedzirdot paaugstināta līmeņa troksni, dzīvokļu norobežojošām konstrukcijām ar tajās iekļautām durvju, logu vai to kompleksu konstrukcijām ir noteikta indeksa R’w vērtība 42(dB). Ir konstatēti vairāki gadījumi, kad par nepietiekamu skaņas izolāciju notiek tiesvedības procesi, kuru rezultātā ir jāveic papildus darbi un ieguldījumi atbilstošas skaņas izolācijas nodrošināšanai.  **Elektroniskajā saskaņošanā panākta vienošanās par 37dB** | 4. Dzīvokļu norobežojošās konstrukcijas ar tajās iekļautām durvju, logu vai to kompleksu konstrukcijām R’w vērtība ir noteikta 37dB. |
| 4. | 14. “32. Šā būvnormatīva 3. pielikumā reglamentēto konstrukciju skaņas gaisā un triecienskaņas izolācijas īpašības novērtē, veicot akustiskos mērījumus pirms otrās un trešās grupas ēku nodošanas ekspluatācijā. Mērījumi veicami ne mazāk, kā 20% no katra reglamentēto konstrukciju (gan iekšējo, gan ārējo) veida, bet ne mazāk kā 3 konstrukcijām katrai ekspluatācijā nododamajai ēkai.” | **Latvijas būvuzņēmēju partnerība (14.06.2019.)**  2. Būtiskas izmaiņas ir paredzētas Grozījumu 14. punktā, proti, paredzēts noteikt, ka “Mērījumi veicami ne mazāk, kā 20% no katra reglamentēto konstrukciju (gan iekšējo, gan ārējo) veida, bet ne mazāk kā 3 konstrukcijām katrai ekspluatācijā nododamajai ēkai”. Lai gan grozījumi ir būtiski, grozītā norma ir strīdīga un nav viennozīmīgi interpretējama, kā arī anotācijā nav norādīta būtiska informācija attiecībā uz šādas normas ieviešanas nepieciešamību, kā arī uz to, kā normas spēkā stāšanās ietekmēs būvniecības procesu un būvniecības izmaksas:  2.1. Lai gan pēc pirmās saskaņošanas sapulces, kurā piedalījās EM, Partnerības un Latvijas Akustiķu apvienības (LAA) pārstāvji, LAA pārstāvji apņēmās iesniegt priekšlikumus, kā precizēt strīdīgo Grozījumu 14. punktu, tas faktiski nav izdarīts. Līdz ar to nav saprotams, kas ir tas lielums no kura tiek mērīti 20%. Vēl lielākas šaubas attiecībā un piedāvātās normas interpretāciju rodas iepazīstoties ar anotācijā norādīto piemēru. Plānotie grozījumi nosaka, ka *mērījumi veicami ne mazāk, kā 20% no katra reglamentēto konstrukciju (gan iekšējo, gan ārējo) veida.* Piemērānorādīts, ka kopā ir 16 dažādas konstrukcijas, bet gala rezultātā piemērā norādīts, ka nepieciešamas būtu 3 pārbaudes, kas faktiski atbilst 20% no kopējā konstrukciju veidu skaita, nevis 20% no katra konstrukciju veida konkrētā ēkā! | | **Ņemts vērā**  Precizēta būvnormatīva 32. punkta redakcija un papildināts būvnormatīvs ar 31. pielikumu, kurā ir doti piemēri, kurām ēku konstrukcijām ir jāmēra skaņas izolācija atkarībā no ēku lietošanas veida. Kurām ēkām un kuros gadījumos ir veicami skaņas izolācijas mērījumi, noteikts Ministru kabineta 2014.gada 2.septembra noteikumos Nr.529 “Ēku būvnoteikumi”. | 15. “32. Šā būvnormatīva 3. pielikumā noteikto konstrukciju skaņas gaisā un triecienskaņas izolācijas īpašības novērtē, veicot skaņas izolācijas mērījumus. Mērījumi veicami ne mazāk kā trīs konstrukcijām atbilstoši 3.1 pielikuma tabulā norādītajām.” |
| 5. |  | **Latvijas būvuzņēmēju partnerība (14.06.2019.)**  3. Saskaņošanas sapulcē tika panākta kopēja izpratne, ka jebkurā gadījumā mērījumi nebūtu jāveic viena dzīvokļa īpašuma ietvaros. Neskatoties uz to, priekšlikums paredz pārbaužu veikšanu 20% no katra normēto konstrukciju (gan iekšējo, gan ārējo) veida. Šī norma ir jāskata kopsakarā ar LBN 016-15 „Būvakustika” 3. pielikuma 5. punktu, kurā noteikts, ka viena no normētajām konstrukcijām ir konstrukcija starp telpām viena dzīvokļa ietvaros. Līdz ar to Grozījumi ir pretrunā saskaņošanas sapulcē izrunātajam. | | **Ņemts vērā**  Papildinot būvnormatīvu ar 3.1 pielikumu ir saprotams, kurām konstrukcijām ir jāmēra skaņas izolācija. Piemēram, dzīvojamām mājām - sienai starp dzīvokli un koplietošanas telpām, sienai starp blakus dzīvokli un starpstāvu pārsegumam – tas ir viena dzīvokļa ietvaros. | 3.1 pielikums “Veicamie skaņas izolācijas mērījumi ēku konstrukcijām” |
| 6. | 32. Šā būvnormatīva 3. pielikumā noteikto konstrukciju skaņas gaisā un triecienskaņas izolācijas īpašības novērtē, veicot skaņas izolācijas mērījumus. Mērījumi veicami ne mazāk kā trīs konstrukcijām atbilstoši 3.1 pielikuma tabulā norādītajām | **Latvijas būvuzņēmēju partnerība (27.11.2019.)**  5. Grozījumos nav noteikts vai jaunās prasības attieksies tikai uz jaunbūvēm vai arī uz esošo ēku pārbūvēm un rekonstrukcijām. Lai neradītu nepamatotas prasības esošu ēku pārbūvēšanai, nepieciešams noteikt, ka Grozījumos noteiktās prasības attieksies tikai uz jaunbūvēm.    Ievērojot augstāk minētos iebildumus, lūdzam organizēt atkārtotu saskaņošanu sanāksmi, pieaicinot arī Latvijas arhitektu savienības pārstāvjus, jo Grozījumi skar arī ēku projektēšanas stadiju. | | **Ņemts vērā**  Precizēts 32,punkts | 32. Šā būvnormatīva 3. pielikumā noteikto konstrukciju skaņas gaisā un triecienstrokšņa izolācijas īpašības novērtē, veicot skaņas izolācijas mērījumus jaunbūvējamām daudzdzīvokļu dzīvojamām un publiskām ēkām pirms to nodošanas ekspluatācijā. Mērījumi veicami ne mazāk kā trīs konstrukcijām atbilstoši 3.1 pielikuma tabulā norādītajām. |
| 7. |  | **Latvijas būvuzņēmēju partnerība (27.11.2019.)**   1. Grozījumu 14. punkts     Lai gan Grozījumos ir precizēts tas, cik pārbaudes un kādām konstrukcijām jāveic pirms ēkas nodošanas ekspluatācijā, nav novērstas šaubas par to, pēc kādas metodikas tiks veikta pārbaude un kurā brīdī šī pārbaude jāveic. Kā jau norādījām iepriekš, spēkā esošie normatīvie akti atļauj ēkas nodot ekspluatācijā bez iekštelpu apdares veikšanas. Līdz ar to, ja mērījumi tiek veikti pirms ēkas nodošanas ekspluatācijā telpās, kurās nav veikti vai nav pabeigti iekštelpu apdares darbi, pastāv liela iespējamība, ka trokšņu līmenis būs lielāks kā brīdī, kad ir pabeigta iekštelpu apdare un ēka faktiski ir gatava lietošanai atbilstoši mērķim. Rezultātā mērījumu veikšana pirms ēkas nodošanas ekspluatācijā var nepamatoti sadārdzināt būvniecības izmaksas, jo pie ēkas nodošanas ekspluatācijā faktiski būs jānodrošina augstāka akustiskā komforta klase, nekā tā ir paredzēta projektā ar pabeigtu ēkas iekštelpu apdari.    Līdz ar to Partnerības ieskatā, prasība par akustisko pārbaužu veikšanu būtu jāatstāj būvkomersanta un pasūtītāja ziņā, ko var iekļaut būvniecības līgumā. | | **Ņemts vērā**  Latvijas būvnormatīva LBN 016-15 “Būvakustika” 14. punkts netiek mainīts, paliek esošajā redakcijā.  Skaidrojums anotācijā | 14. “32. Šā būvnormatīva 3. pielikumā noteikto konstrukciju skaņas gaisā un triecienstrokšņa izolācijas īpašības novērtē, veicot skaņas izolācijas mērījumus jaunbūvējamām daudzdzīvokļu dzīvojamām un publiskām ēkām pirms to nodošanas ekspluatācijā. Mērījumi veicami ne mazāk kā trīs konstrukcijām atbilstoši 3.1 pielikuma tabulā norādītajām.” |
| 8. | 6. Dzīvokļu norobežojošās konstrukcijas ar tajās iekļautām durvju, logu vai to kompleksu konstrukcijām R’w vērtība ir noteikta 42dB | **Latvijas būvuzņēmēju partnerība (27.11.2019.)**  3. Skaņas izolācijas prasības ēku iekšējām norobežojošajām konstrukcijām.  Uzturam iebildumu, ka nav pamatoti paaugstināt izolācijas prasības, nenorādot un neanalizējot šobrīd spēkā esošo izolācijas prasību trūkumus. | | **Ņemts vērā**  Precizēts 3.pielikuma Daudzdzīvokļu dzīvojamo ēku tabulā 4.punkts | 4. Dzīvokļu norobežojošās konstrukcijas ar tajās iekļautām durvju, logu vai to kompleksu konstrukcijām R’w vērtība ir noteikta 37dB |
| 9. | 32. Šā būvnormatīva 3. pielikumā noteikto konstrukciju skaņas gaisā un triecienskaņas izolācijas īpašības novērtē, veicot skaņas izolācijas mērījumus. Mērījumi veicami ne mazāk kā trīs konstrukcijām atbilstoši 3.1 pielikuma tabulā norādītajām. | **Latvijas Arhitektu savienība**  **27.11.2019.**   1. No piedāvātās 32. punkta grozījumu redakcijas nav skaidrs, vai tiek paredzēta obligāta akustisko mērījumu veikšana visās ēkās, veicot jebkura veida būvdarbus. Grozījumu projekta anotācijā trūkst datu, kas ļautu izdarīt secinājumus par Grozījumu projekta ietekmi, piemēram: 2. Cik šobrīd ir akreditētas institūcijas, kas var veikt mērījumus būvē? 3. Cik pakalpojumu sniedzēji tirgū šobrīd to piedāvā? 4. Cik ilgs laiks ir nepieciešams, lai tirgū ienāktu jauns, akreditēts pakalpojumu sniedzējs akustisko mērījumu veikšanai, t.sk. lai piesaistītu un apmācītu kompetentu personālu, iegādātos aprīkojumu, akreditētos? 5. Cik būvēm un cik mērījumus gadā būs nepieciešams veikt? 6. Cik pakalpojumu sniedzējiem jābūt tirgū, lai nodrošinātu, ka netiek aizkavēta būvju nodošana ekspluatācijā pakalpojuma nepieejamības dēļ? 7. Cik projekti mēnesī/gadā (piem., pēc izsniegtām būvatļaujām vai arī pēc projektēšanas nosacījumu atzīmēm) ir tādi, kam vajadzēs atsevišķo akustikas daļu? 8. Kuras tieši programmas drīkst izmantot datorsimulācijai? 9. Pēc kādiem standartiem ir jāmaketē un jāveic simulācijas maketā? 10. Cik speciālisti Latvijā ir tādi, kuri šodien/rīt/pēc mēneša prot/pratīs veikt prognozēšanu ar datorsimulāciju vai maketēšanu?   Saskaņā ar tīmeklī atrodamo informāciju, Grozījumu projekta 32. Punktā uzskaitītos pakalpojumus Latvijā veic tikai divi pakalpojumu sniedzēji, no kuriem tikai viens ir atbilstoši akreditēts. Tādējādi LAS ieskatā ir pamatoti uzskatīt, ka Grozījumu projekts izstrādāts kādas šauras grupas vai pat viena tirgus dalībnieka komercinterešu atbalstam.  LAS arī norāda, ka EM kā nozares atbildīgajai ministrijai, veicot normatīvo aktu izstrādi, būtu jāspēj identificēt ieinteresētās puses un savlaicīgi pieaicināt tās jebkurā normatīvo aktu izstrādes procesa posmā, ja radušies jauni priekšlikumi konkrēta normatīvā akta grozījumiem, kas būtiski atšķiras no sākotnējās versijas, par kuru nav sniegti iebildumi, jo redakcija kopumā ir bijusi atbalstāma. | | **Ņemts vērā**  Latvijas būvnormatīva LBN 016-15 “Būvakustika” 14. punkts netiek mainīts, paliek esošajā redakcijā.  Vēršam uzmanību, ka prasība, kas noteikta šī normatīva 14.punktā ir bijusi spēkā arī Latvijas būvnormatīvā LBN 016-03 “Būvakustika”.  Precizēta Latvijas būvnormatīva LBN 016-15 “Būvakustika” 32. punkta redakcija.  Latvijas akustiķiem nav iebildumu pret testētu izstrādājumu pielietošanu, bet būvmateriālu ražotāji izmanto un izplata pārsvarā gadījumu tikai viena būvmateriāla parametrus, ne materiālu sistēmu ,ko izmanto konstrukcijās vai apdarē. Tāpēc situācijās, kad konstrukcijā tiek izmantoti materiāli, kuriem ir veikta testēšana, lai noskaidrotu visas konstrukcijas akustiskās īpašības, nepieciešami aprēķini vai modelēšana. Savukārt telpu akustisko parametru “iegūšanai” būvmateriālu ražotāji izplata (galvenokārt internetā) t.s. “aprēķinu kalkulatorus”, kuri izmanto Eirinaga-Sebina metodi Staru metodes vietā un ir kļūdaini, pie tam, aprēķina tikai vienu parametru - reverberācijas laiku T30, četru Latvijas būvnormatīvā LBN 016-15 “būvakustika” noteikto parametru vietā.  Latvijā nav ierobežojumu akreditētām (Eiropas akreditācijas infrastruktūra) testēšanas laboratorijām veikt akustiskos mērījumus. Būvnormatīvs LBN 016-15 “Būvakustika” darbojas Latvijā jau kopš 2004 g. un nosaka kvalitatīvus, ne kvantitatīvus būvakustikas rādītājus. Sertificēto akustiķu skaits pilnībā nodrošina esošo pieprasījumu, pie tam Latvijā praktizē arī citu ES dalībvalstu sertificēti akustiķi no Vācijas, Zviedrijas, Somijas, Beļģijas u.c. valstīm. Latvijas Akustiķu apvienības biedru skaits nav nekādi saistīts ar izskatāmo dokumentu. | 32. Šā būvnormatīva 3. pielikumā noteikto konstrukciju skaņas gaisā un triecienstrokšņa izolācijas īpašības novērtē, veicot skaņas izolācijas mērījumus jaunbūvējamām daudzdzīvokļu dzīvojamām un publiskām ēkām pirms to nodošanas ekspluatācijā. Mērījumi veicami ne mazāk kā trīs konstrukcijām atbilstoši 3.1 pielikuma tabulā norādītajām. |
| 10 | 10.1 Otrās un trešās grupas daudzdzīvokļu dzīvojamo ēku un publisko ēku būvniecības ieceres dokumentācijā ietver būvakustikas sadaļu ar tajā ietvertām 1.pielikuma normēto telpu akustisko parametru prognozēm un 3., 4. pielikumos minēto norobežojošo konstrukciju skaņu izolācijas prognozēm, kā arī nepieciešamiem trokšņa imisijas un emisijas kontrolaparēķiniem. Pieļaujama prognozēšana, tikai izmantojot datorsimulācijas un akustisko maketēšanu. | 2. LAS pauž neizpratni par 10’. punktā iekļauto prasību 1.pielikuma normēto telpu akustisko parametru prognozēm un 3., 4. pielikumos minēto norobežojošo konstrukciju skaņu izolācijas prognozēšanā izmantot tikai datorsimulācijas un akustisko maketēšanu, ignorējot būvmateriālu ražotāju testētu un sertificētu būvsistēmu esamību tirgū. LAS arī norāda, ka nav skaidrs, tieši kas varētu tikt uzskatīts par “datorsimulāciju” – vai, piemēram, tikai kādu īpašu, dažu valsts līmenī verificētu datorprogrammu izmantošana? | | **Ņemts vērā.**  Precizēta10.1 punkta redakcija.  Ar akustisko datorsimulāciju saprotama tāda 3D virtuālās akustiskās vides izveide, kas ļauj aprēķināt visus noteiktos ISO 3382 parametrus, piemēram, datorprogrammas ODEON, CATT-Acoustic, RAMSETE, AIST 3D u.c. ISO 17497-1:2004, ISO 3382 – paredz  paraugu un vides akustiskās mērogošanas iespēju. 3D datorsimulācijas pamatus var apgūt ~ 1 mēneša laikā, šādus kursus piedāvā lielākā daļa programmatūras izstrādātāju. | 10.1 Otrās un trešās grupas daudzdzīvokļu dzīvojamo un publisko ēku būvniecības ieceres dokumentācijas būvakustikas sadaļā ietver 1. pielikumā minēto telpu akustisko parametru vērtības un 3., 4. pielikumos minēto norobežojošo konstrukciju skaņu izolācijas vērtības kā arī trokšņa līmeņu prognozes. |
| 11 | 10.1 Otrās un trešās grupas daudzdzīvokļu dzīvojamo ēku un publisko ēku būvniecības ieceres dokumentācijā ietver būvakustikas sadaļu ar tajā ietvertām 1.pielikuma normēto telpu akustisko parametru prognozēm un 3., 4. pielikumos minēto norobežojošo konstrukciju skaņu izolācijas prognozēm, kā arī nepieciešamiem trokšņa imisijas un emisijas kontrolaparēķiniem. Pieļaujama prognozēšana, tikai izmantojot datorsimulācijas un akustisko maketēšanu. | 3.  LAS norāda, ka paredzētā 10’. punkta iekļaušana būvnormatīvā, pretēji Ekonomikas ministrijas (turpmāk – EM) sagatavotajā Grozījumu projekta anotācijā paustajam, rada papildus administratīvo slogu, jo jebkuras projekta daļas noformēšana prasa papildus resursu ieguldījumu. Risinājumi, kas nodrošina normatīvā noteikto kvantitatīvo rādītāju izpildi, ir ietverti citās būvprojekta daļās, un būvakustikas daļas atsevišķa noformēšana, līdzīgi kā būvkonstrukciju aprēķinu atskaite, nav tehnisko risinājumu, bet gan tikai to aprēķina atspoguļojums. Tā kā papildus projekta daļas noformēšanai būs nepieciešami papildus resursi, galvenokārt kompetenti speciālisti, būtu jāvērtē, vai pieejamie resursi – 5 Latvijas Būvinženieru savienības sertificēti akustiķi un 15 Akustiķu apvienības biedri ir pietiekami, lai nodrošinātu papildus radītā administratīvā sloga izpildi. | | **Ņemts vērā.**  Precizēta 10.1 punkta redakcija | 10.1 Otrās un trešās grupas daudzdzīvokļu dzīvojamo un publisko ēku būvniecības ieceres dokumentācijas būvakustikas sadaļā ietver 1. pielikumā minēto telpu akustisko parametru vērtības un 3., 4. pielikumos minēto norobežojošo konstrukciju skaņu izolācijas vērtības kā arī trokšņa līmeņu prognozes. |
| 12 | 3.pielikums | **Latvijas Akustiķu apvienība (17.12.2019)**  Iesniedzam precizējumus pēdējai redakcijai.  Ņemot vērā, ka no EM ir ieguldīts darbs 3. pielikumu saīsināšanā no 54.p. uz 27.p., veiktas korekcijas, lai būtu sasauksme ar reālo dzīvi. Tāpēc lūgums mūsu rakstīto ar zaļo krāsu ievērot un atstāt iepriekš minētos precizējumus spēkā esošā būvnormatīva 3.pielikuma vērtību līmenī. | | **Ņemts vērā** | Skaidrojums anotācijā |
| **Anotācija** | | | | | |
| 1. |  | **Latvijas būvuzņēmēju partnerība (12.04.2019)**  3. Anotācijas sadaļā *Atbilstības izmaksu monetārs novērtējums* norādīts, ka *projekts šo jomu neskar*. Partnerība vērš uzmanību, ka prasības par obligātu akustiskos mērījumu un aprēķinu veikšanu pirms ēkas nodošanas ekspluatācijā pasūtītājiem, kā arī piemēram, Atzinuma 2. punktā norādītās prasības pasūtītājiem, radīs papildus izmaksas. Sevišķi ievērojams izmaksu pieaugums, kas mērāms tūkstošos euro, var rasties publisku ēku būvniecībā, ja ar normatīvo aktu kā obligāts tiks noteikts pienākums veikt mērījumus dažādiem ēku konstrukciju tipiem vairākās ēkas vietās. Līdz ar to, anotācijā nepieciešams norādīt Grozījumu atbilstības izmaksu monetāro novērtējumu, kas balstīts uz mērījumu veikšanas tirgus cenu atbilstoši nepieciešamo mērījumu veikšanas skaitam. | | **Ņemts vērā.** | Precizēta anotācija |
| 2. |  | **Latvijas būvuzņēmēju partnerība** **(14.06.2019.)**  1. Ar Grozījumiem tiek paredzēts ieviest jaunu obligāto pārbaudi pirms ēkas nodošanas ekspluatācijā. Ja tiek ieviesta jauna obligāta pārbaude, anotācijā būtu jābūt norādītam pamatojumam, kādas un kāda apmēra problēmas ir novērotas, ko pamatotu akustisko pārbaužu dati. Šobrīd anotācijā ir norādīts, ka ir konstatētas būves, kuras ir nodotas ekspluatācijā, neizstrādājot būvakustikas skaņas izolāciju sadaļu būvprojekta ietvaros, līdz ar to nav iespējams izvērtēt normatīvajos aktos noteikto akustiskā komforta raksturojošo fizikālo parametru robežvērtību atbilstību. No tā secināms, ka problēma ir būvakustikas skaņas izolācijas sadaļas iztrūkums būvprojektā, ko var risināt izvirzot papildus prasības būvprojekta sastādīšanā, nevis ieviešot obligātu pārbaudi pirms ēkas nodošanas ekspluatācijā. Līdz ar to izvēlētais risinājums ir neatbilstošs un nesamērīgs ar regulējumu paredzēto mērķu sasniegšanai. | | **Ņemts vērā** | Skaidrojums anotācijā. |
| 3. |  | **Latvijas būvuzņēmēju partnerība (14.06.2019.)**  2. Būtiskas izmaiņas ir paredzētas Grozījumu 14. punktā, proti, paredzēts noteikt, ka “Mērījumi veicami ne mazāk, kā 20% no katra reglamentēto konstrukciju (gan iekšējo, gan ārējo) veida, bet ne mazāk kā 3 konstrukcijām katrai ekspluatācijā nododamajai ēkai”. Lai gan grozījumi ir būtiski, grozītā norma ir strīdīga un nav viennozīmīgi interpretējama, kā arī anotācijā nav norādīta būtiska informācija attiecībā uz šādas normas ieviešanas nepieciešamību, kā arī uz to, kā normas spēkā stāšanās ietekmēs būvniecības procesu un būvniecības izmaksas: | | **Ņemts vērā**  3.1 pielikumā ir norādītas ēku konstrukcijas, atkarībā no ēku lietošanas veida, kurām ir jāmēra skaņas izolācija. | Precizēta anotācija. |
| 4. |  | 2.2. Lai gan anotācijā ir norādītas aptuvenās vienas pārbaudes izmaksas, tomēr šobrīd nav skaidrs, cik kopumā gadā minētās pārbaudes būtu jāveic, ja spēkā stātos Grozījumi. Tas ir ļoti būtiski, jo anotācijā arī nav analizēts, cik Latvijā vispār ir speciālistu, kas varētu veikt Grozījumos paredzētās pārbaudes. Ņemot vērā to, ka Latvijā nav daudz akustikas speciālistu, faktiski var veidoties situācija, kad ēkas nodošanas ekspluatācijā process var būtiski aizkavēties vai sadārdzināties, jo nebūs pieejams nepieciešamais speciālistu skaits. | | **Ņemts vērā**  3.1 pielikumā ir norādītas ēku konstrukcijas, atkarībā no ēku lietošanas veida, kurām ir jāmēra skaņas izolācija. | Precizēta anotācija attiecībā par speciālistiem. |
| 5. | Paredzēts veikt izmaiņas atbilstoši Eiropas Parlamenta un Padomes 2011. gada 9. marta Regulai (ES) Nr. 305/2011 ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (turpmāk – regula Nr. 305/2011). | 2.3. Papildus vēršam uzmanību uz to, ka anotācijā kā pamatojums izmantota atsauce uz Eiropas Parlamenta un Padomes 2011. gada 9. marta Regulu (ES) Nr. 305/2011, lai gan minētajā regulā skaidri norādīts, ka regula nosaka pārbaužu veikšanu būvizstrādājumiem, nevis būvēm. Līdz ar to atsauce uz minēto regulu ir nekorekta, pamatojot Grozījumu 14. punkta nepieciešamību. | | **Ņemts vērā**  Atsauce svītrota |  |
| 6. | 10.1 Otrās un trešās grupas daudzdzīvokļu dzīvojamo ēku un publisko ēku būvniecības ieceres dokumentācijā ietver būvakustikas sadaļu ar tajā ietvertām 1.pielikuma normēto telpu akustisko parametru prognozēm un 3., 4. pielikumos minēto norobežojošo konstrukciju skaņu izolācijas prognozēm, kā arī nepieciešamiem trokšņa imisijas un emisijas kontrolaparēķiniem. Pieļaujama prognozēšana, tikai izmantojot datorsimulācijas un akustisko maketēšanu. | **Latvijas būvuzņēmēju partnerība (27.11.2019.)**   * Anotācijā norādīts, ka Grozījumi sagatavoti ar mērķi veikt redakcionālus precizējumus, nemainot būvnormatīva punktu nozīmi pēc būtības. Tas neatbilst patiesībai, jo ar Grozījumiem pat ļoti būtiski tiek mainīti esošie skaņas izolācijas rādītāji, kā arī būtiski mainīts projektēšanas process un kontroles mehānisms. * Nav vērtēts vai, nodrošinot jau šobrīd spēkā esošo normatīvu ievērošanu, tiktu panākts būtisks esošās situācijas uzlabojums. Tas ir būtiski, jo, vienlaicīgi ar obligāto pārbaužu procedūru ieviešanu, tiek paaugstinātas jau esošās skaņas izolācijas prasības. * Lai gan Anotācijā ir norādītas pārbaužu izmaksas, Anotācijā nav norādīts ne tas, cik ēkās visā Latvijā minētās pārbaudes būs jāveic, ne arī cik vispār attiecīgie speciālisti ir pieejami. Pēc Partnerības aptuveniem aprēķiniem, prasības, veikt pārbaudes pirms ēkas nodošanas ekspluatācijā, attieksies uz simtiem, iespējams tūkstošiem ēku, bet šobrīd Latvijā ir tikai pāris sertificēti speciālisti. Līdz ar jau šobrīd var prognozēt to, ka būvakustikas speciālisti laicīgi nespēs veikt visas pārbaudes, ēku nodošana ekspluatācijā ievērojami kavēsies un Anotācijā norādītās pārbaužu izmaksas būtiski pieaugs. * Anotācijā ir norādīta vispārīga atsauce uz kaimiņvalstu pieredzi. Diemžēl, ne Grozījumu apspriešanas gaitā, ne arī Anotācijā nav rodama informācija kādas precīzi ir akustikas prasības kaimiņvalstīs un kādas procedūras un tehniskie rādītāji ir paredzēti normatīvos. Līdz ar to šobrīd nav korekti atsaukties uz kaimiņvalstu praksi, ja to nav iespējams salīdzināt ar jau spēkā esošajiem Latvijas normatīviem      1. Grozījumu 8. punkts     Sākotnējie Grozījumi papildināti ar 8. punktu, kas paredz ieviest jaunas prasības ēku projektēšanā, proti, Grozījumu redakcija paredz, ka konstrukciju skaņu izolācijas prognozes, kā arī trokšņa imisijas un emisijas kontrolaprēķinus var veikt tikai izmantojot datorsimulācijas un akustisko maketēšanu. Sākotnējos grozījumos šāds priekšlikums netika iekļauts un arī Anotācijā nav sniegts skaidrojums, kāpēc pieļauta tiek tikai minētā metode. Ņemot vērā, ka minētā metode sašaurina speciālistu skaitu, kas ir spējīgi to veikt, kā arī tas saistīts ar papildus izmaksām, nepieciešams ir minētās metodes lietderības izvērtējums, nepieciešamo speciālistu pieejamība, kā arī papildus izmaksu apmērs. | | **Ņemts vērā**  **Ņemts vērā**  **Ņemts vērā**  Anotācijā ir dots piemērs Rīgai - viena gada laikā ekspluatācijā nododamo aptuveni 700 ēku skaņas izolācijas mērīšanai pietiek ar 8 akustiķiem, lai to paveiktu. Jāņem vērā, ka Latvijā praktizē arī citu ES dalībvalstu sertificēti akustiķi no Vācijas, Zviedrijas, Somijas, Beļģijas u.c. valstīm.  **Ņemts vērā**  **Ņemts vērā**  8.punkts precizēts - precizēta 10.1 punkta redakcija. | Veikti precizējumi anotācijā  Veikti precizējumi anotācijā  Skaidrojums anotācijā  Precizēts skaidrojums anotācijā  10.1 Otrās un trešās grupas daudzdzīvokļu dzīvojamo un publisko ēku būvniecības ieceres dokumentācijas būvakustikas sadaļā ietver 1. pielikumā minēto telpu akustisko parametru vērtības un 3., 4. pielikumos minēto norobežojošo konstrukciju skaņu izolācijas vērtības kā arī trokšņa līmeņu prognozes. |
| 7. |  | **Latvijas būvuzņēmēju partnerība (27.11.2019.)**  Ņemot vērā, ka tiek plānots paaugstināt jau esošās skaņas izolācijas prasības, ieviest jaunas prasības būvprojektu izstrādē, kā arī veikt pārbaudes pirms ēkas nodošanas ekspluatācijā, Anotācijā būtu jāvērtē kā minētās prasības ietekmēs visu būvniecības ieceres cikla ilgumu no ieceres līdz ēkas nodošanai ekspluatācijā un par cik pieaugs arī būvniecības izmaksas saistībā ar būvizstrādājumu izmaksu pieaugumu, kas atbildīs jaunajām prasībām. Minētās izmaksas gulsies uz pasūtītāju, un ņemot vērā, ka publiskais sekotrs ir lielākais pasūtītājs ēkām, uz kurām attieksies Grozījumos iekļautās prasības, izmaksām būs tieša ietekme arī uz valsts un pašvaldību budžetiem. | | **Ņemts vērā**  Norādām, ka arī līdz šim bija saistošas Latvijas būvnormatīva LBN 016-15 “Būvakustika” prasības attiecībā arī uz ēku konstrukciju skaņas izolācijas prasībām un daudzas būvkompānijas jau tagad veic skaņas izolācijas mērījumus, lai novērtētu to atbilstību noteiktajām normām. Šie mērījumi ir veicami paralēli citiem darbiem un nekādā ziņā nepagarina būvniecības ilgumu. Attiecībā uz to, ka palielināsies būvizstrādājumu izmaksas, vēršam uzmanību, ka arī līdz šim arī bija saistošas prasības būvizstrādājumu skaņas izolācijai, kuras bija jāievēro. | Precizēta anotācija |
| Atbildīgā amatpersona | | |  | | |
|  | | | (paraksts) | | |

Olga Feldmane

|  |
| --- |
| (par projektu atbildīgās amatpersonas vārds un uzvārds) |
| Būvniecības politikas departamenta direktore |
| (amats) |
| 67013257 |
| (tālruņa un faksa numurs) |
| Olga.Feldmane@em.gov.lv |
| (e-pasta adrese) |

Vīksna, 67013140

Marija.Viksna@em.gov.lv